Wasiirka oo ugu horeyn la weydiiyey sida uu u arko go’aanka uu Suldaanku dhowaan ku shaaciyey in madax-dhaqameedka iyo wax-garadka beeshu isku raacday murashaxnimada madaxweynaha ee Kulmiye inuu yahay Muuse Biixi Cabdi, waxa uu ku jawaabay, “Suldaan Xassan waa nin walaalkay ah, waa nin saaxiibkay ah, waa nin inaadeer-kay ah, runtii, waa suldaankii guud ee reerka, suldaanimadiisa ayaan ku ixtiraamayaa, xilka qaran ee reerka uu u hayo ayaan ku ixtiraamayaa oo ku qadarinayaa, waxaan leeyahay saddexdayadaba, (Cabdicasiis Samaale, Maxamed Biixi, iyo Muuse Biixi) suldaan ayaad u tahay, oo waalid ayaad u tahay, kuuma qurux badana, ilamana fiicna, saddexdayada inaan mid raacdo.
